Laineteooria (lingvistika)
Laineteooria (saksa Wellentheorie; inglise wave model, wave theory) on keelekujunemisteooria, mis väidab, et keelemuutused levivad oma tekkekohast iga suunas lainetena kõrvalaladele[viide?]. Keelemuutuste laineline edasiminek nõrgeneb tekkekohast väljapoole liikudes[viide?] ja samuti võivad edasiminekut takistada geograafilised tegurid, halduslikud ja poliitilised piirid. Laineteooria lõi 1870. aastatel Johann Schmidt, vastandades seda tollal usutud keelepuu teooriale.